บาทเปิด 32.78 บาทต่อดอลลาร์ ทรงตัว
เงินบาทเปิดตลาด 32.78 บาทต่อดอลลาร์ ทรงตัว ตลาดรอความชัดเจนมาตรการกระตุ้นเศรษฐกิจ ECB วันนี้
9 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.78 บาท/ดอลลาร์ ทรงตัวในระดับเดียวกับปิดตลาดเย็นวันที่ 8 ก.ย. 64 ขณะที่ดอลลาร์กลับมาแข็งค่าเนื่องจากนักลงทุนปิดรับความเสี่ยงหันมาถือครองดอลลาร์จากความกังวลเรื่องสถานการณ์การแพร่ระบาดของโควิด-19 สายพันธุ์เดลตาที่กลับมารุนแรง และปัญหาเงินเฟ้อ โดยตลาดรอดูผลประชุมธนาคารกลางยุโรป(ECB)ในช่วงค่ำวันนี้เกี่ยวกับมาตรการกระตุ้นเศรษฐกิจ"บาททรงตัวเท่ากับช่วงปิดตลาดเย็นวานนี้ หลังนักลงทุนปิดรับความเสี่ยงทำให้ดัชนีหุ้นของสหรัฐร่วงลงมาจากความกังวลเรื่องการระบาดของสายพันธุ์เดลตาและปัญหาเงินเฟ้อ" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.65 - 32.85 บาท/ดอลลาร์